Σε συλλήψεις τεσσάρων ατόμων ιδιοκτητών και οδηγών φορτηγών προχώρησε η ΕΛΑΣ για παράβαση της νομοθεσίας περί διάθεσης στερεών αποβλήτων.

Πρόκειται για τρεις ημεδαπούς ηλικίας 22, 44 και 58 ετών και για έναν 22χρονο αλλοδαπό.

Η παράνομη εναπόθεση αδρανών υλικών και άλλων αποβλήτων γινόταν μέσα στον εγκαταλελειμμένο, πλην περιφραγμένο χώρο που υπάρχουν κτιριακές εγκαταστάσεις πρώην Θεραπευτηρίου στην Λεωφόρο Σχιστού στο Χαϊδάρι

Όπως εξακριβώθηκε, εντός του προαναφερόμενου χώρου εισέρχονταν, σε άτακτα χρονικά διαστήματα, ακόμα και μεταμεσονύχτιες ώρες, ανατρεπόμενα φορτηγά και εναπόθεταν στερεά απόβλητα κυρίως από κατεδαφίσεις, τα οποία φόρτωνα από διάφορες τεχνικές εταιρείες καθώς και εταιρείες διαχείρισης στερεών αποβλήτων.

Περιστασιακά χρησιμοποιείτο και μηχάνημα έργων (εκσκαφέας) για την διαμόρφωση-διευθέτηση του χώρου.